[{"text_idx": "#000002", "text": "Anstatau\u0306 kutima resuma prezento, mi entreprenis alian manieron por servi la leganton kiu kun plezuro faras eksterordinarajn ekspediciojn en la mondo de la literaturo, en la mondo de originalaj\u0302oj. Mi elektis el la novelaro la noveleton titolitan : \u201ePruntitaj veroj\u201d. G\u0302i estas nur kelkajn pag\u0302ojn longa tamen preskau\u0306 la plej kompleksa novelo, kiun mi iam ajn legis. Mi povas priparoli nur miajn sentojn kaj pensojn pri \u2013 kaj parte pruntitajn el \u2013 la novelo Pruntitaj Veroj, c\u0302ar mi eble ne malkas\u0302is c\u0302iujn \u201etavolojn\u201d de g\u0302i."}, {"text_idx": "#000003", "text": "Post c\u0302irkau\u0306 dek kvin longoj c\u0302io evidentig\u0302is, \u00bbljubica\u00ab signifas \u00bbviolo\u00ab, sed ne sole. Mi nag\u0302is surdorse kiel c\u0302iam, mi sentis jam ties mankegon de tri semajnoj. En la pasinteco, mi ec\u0302 mezuris la dau\u0306ron de la tempo per nag\u0302longoj. Mi c\u0302iam demandas min, c\u0302u mi jam nag\u0302is tian distancon kemi povintus atingi la Nigran Maron. Mi venas c\u0302i tien de dudek jaroj, po kvindek fojoj en jaro, sed nun c\u0302i-foje mi finfine seniluziig\u0302is ekkonsciinte, ke mi eble ec\u0302 ne atingis Titelon, kie la akvo de Tibisko estas absorbata de Danubo."}, {"text_idx": "#000004", "text": "La nag\u0302ejo estis nekutime varma. G\u0302ia surfaco vaporis kiel la varma akvo en lia taso sur la teraso de la kafejo. Mi ne vidis kio estis en g\u0302i, c\u0302u kafo au\u0306 teo. Mi nag\u0302is plu surdorse kiel c\u0302iam. Lakta blankaj\u0302o nebulis super mi. Profunda, fekunda c\u0302ielfundo. Nenia mistero estis kirlig\u0302anta en g\u0302i, nur la homogena materio interplektita en unu dimension. Mi ig\u0302is ekspansiema kun la materialo. Tiam ankau\u0306 ekpluvis iom. Akvo c\u0302irkau\u0306prenis min de c\u0302iuj flankoj, kiel en utero. Fingroj blinde sed pensoj rekonante palpadis."}, {"text_idx": "#000005", "text": "\u2013 \u2018Gospodjo\u2019 (Sinjorino), se validas io, c\u0302io iras kun pasio!"}, {"text_idx": "#000007", "text": "\u2013 Gospodjo, dankon pro la Sadler-poemo! Mi ne renkontis g\u0302in antau\u0306e kaj mi bons\u0302ancis trovi rete kelkajn pliajn kune kun iliaj tradukoj."}, {"text_idx": "#000008", "text": "\u201e... Vi felic\u0302igas min, kiam ajn en mia hejmo vi demetas la s\u0302uojn, kvazau\u0306 vi serioze planus resti. Kaj, kiam vi tamen pluvojag\u0302as, vi sendas kartojn, kvazau\u0306 vi kredus, ke disde vi mi efektive ekzistas...\u201d"}, {"text_idx": "#000009", "text": "C\u0302iuj sekretoj en via sako kaj en la vaporo super lia taso. Fingroj blinde sed pensoj miaj rekonante palpadis, foliumante kaj sekciadante plu."}, {"text_idx": "#000010", "text": "\u2013 Gospodjo, c\u0302u \u00bbljubice\u00ab signifas \u00bbmia kara\u00ab?! \u2013 krom vokativo ..."}, {"text_idx": "#000011", "text": "\u201e...Vane mi volas vin plenatenti. Io devigas min dau\u0306re silenti."}, {"text_idx": "#000012", "text": "Difektita, pro frua tordo, Amflustras mi al fermita pordo."}, {"text_idx": "#000014", "text": "Kaj malkursivo. C\u0302i tie devus esti minusklo."}, {"text_idx": "#000015", "text": "\u201cGospodjo, vi nomas lin murdinto, \u00bbubice\u00ab ! \u2013 pro la malfermita de li fenestro pri kies ekzisto vi ne konjektas, c\u0302u ne?\u201d"}, {"text_idx": "#000016", "text": "Ne la violo, sed la karulo rimas kun la murdinto, \u00bbljubice kaj ubice\u201d, kaj la pruntita vero farfinas kaj finfaras. Vi lasas lin kredi pri la violo..."}, {"text_idx": "#000017", "text": "Mi lasas miajn pensojn vagadi, barakti kaj improvizi kiel ili rilatas al la temo au\u0306 gvidate de la humoro kaj etoso, ne g\u0302enante min kiam interrilatoj striktaj ne ekzistas, nur sentoj kuntenas c\u0302ion. Mi apartenas do al du lingvoj. Al ambau\u0306 lingvoj. Al c\u0302iuj lingvoj. Mi kutimas lerni lingvojn komence sole per lernolibro. Post olmi prilernis kelkajn efektajn esprimojn, uzatajn ne tro ofte tamen c\u0302iutage, kiel \u2018uzalud\u2019 (=vane) kaj \u2018katkad\u2019 (=fojfoje) mi tuj komencis provi ilin ambiciante ion multe pli."}, {"text_idx": "#000018", "text": "\u2013 Gospodine, dobro je jer Hrvatski jezik je najljeps\u030ci jezik na svijetu! (=Sinjoro, estas bone, c\u0302ar la kroata estas la plej bela lingvo en la mondo!) Jen kiel oni lau\u0306dis min c\u0302e mia unua provo."}, {"text_idx": "#000019", "text": "Oni vivas el pruntoj \u2013 kaj el pruntitaj veroj. Mi apartenas nun al c\u0302i tiuj \u2018oni\u2019."}, {"text_idx": "#000020", "text": "-Gospodjo, estis bone lasi la ammortiginton iri al sia insulo!"}, {"text_idx": "#000021", "text": "Li prialmozis sian liberon, kaj tuj li forveturas."}, {"text_idx": "#000022", "text": "Por la log\u0302antoj de la \u201ec\u0302eftero\u201d, kiuj vivas en ambau\u0306 lingvoj, kaj eble en pli ol du, restas sole vidi aferojn proksime kiel miopuloj povas bone vidi ilin."}, {"text_idx": "#000024", "text": "Morgau\u0306 denove iros en lernejon por instrui mia edzino, longe malsana en la au\u0306tuno, kiel ververa virviro sen provbus\u0302plena odoro mi atendos s\u0302in per kiso enporde."}, {"text_idx": "#000025", "text": "Libro titolita \u201e Vojag\u0302o al disig\u0302o\u201d \u2013 22 noveletoj de Spomenka S\u0302timec.\nVerkita meze de la okdekaj jaroj antau\u0306 s\u0302ia c\u0302efverko : Kroata Milita Noktolibro.\nSed jam en tuta rego de la lingvo kaj plene armita, kiel matura verkisto.\nMi demetis la libron satsate plena de literatura travivaj\u0302o."}, {"text_idx": "#000026", "text": "La libro ac\u0302eteblas c\u0302e retbutiko de HEA >"}, {"text_idx": "#000027", "text": "Esperanto-Sumoo kaj recenzoj (klaku la bildon)"}, {"text_idx": "#000033", "text": "Eszperanto\u0301 nyelvtanfolyamA MESZ weba\u0301ruha\u0301zaHi\u0301rlevelek, kiadva\u0301nyok1% felaja\u0301nla\u0301sa"}]